এবার হাইকোর্ট! আগামী পদক্ষেপ জানিয়ে দিলেন সঞ্জয়ের আইনজীবী

কলকাতা: সোমবার শিয়ালদহ আদালতে (Sealdah Court) আরজি কর কাণ্ডের (RG Kar Case) দোষী সাব্যস্ত সিভিক ভলান্টিয়ার সঞ্জয় রায়ের (Sanjay Roy) সাজা ঘোষিত হয় সোমবার। আদালতের রায়ে সঞ্জয় রায়ের বিরুদ্ধে ভারতীয় দণ্ডবিধির ৬৪, ৬৬ এবং ১০৩(১) নম্বর ধারায় অভিযোগ প্রমাণিত হয়। তাই তাঁকে আমৃত্যু কারাদণ্ডের নির্দেশ দেন বিচারক। পাশাপাশি আর্থিক জরিমানা ও ক্ষতিপূরণেরও রায় দেওয়া হয়েছে। ৫০ হাজার টাকা জরিমানা ধার্য করা হয়েছে। জরিমানা অনাদায়ে আরও ৫ মাসের সশ্রম কারাদণ্ডের নির্দেশ দেওয়া হয়েছে।

দোষীর পক্ষের আইনজীবী সেঁজুতি চক্রবর্তী জানিয়েছেন, এই রায়কে চ্যালেঞ্জ জানিয়ে কলকাতা হাইকোর্টে (Calcutta High Court) আবেদন করবেন তারা। তিনি বলেন, “সিবিআই মৃত্যুদণ্ড দাবি করেছিল। আমরা সুপ্রিম কোর্টের বিভিন্ন মামলার উদাহরণ তুলে ধরে প্রমাণ করেছি যে মৃত্যুদণ্ড দেওয়ার ক্ষেত্রে সংশোধনের সুযোগ না থাকলে তবেই তা প্রযোজ্য।” তিনি আরও বলেন, “সঞ্জয়ের অধিকার রয়েছে উচ্চ আদালতে যাওয়ার। তাই আমরা কলকাতা হাইকোর্টে আপিল করব।”

আরও পড়ুন: আরজি কর মামলা নিয়ে একাধিক প্রশ্ন! কী বলছে টলিউড?

এই মামলার রায় সমাজে এক বড় দৃষ্টান্ত স্থাপন করেছে। আদালত কর্তব্যরত অবস্থায় ধর্ষণ ও খুনের ঘটনায় দোষীকে কড়া শাস্তি দিয়ে প্রমাণ করেছে যে, কোনও অপরাধীর জন্য আইনের ঊর্ধ্বে নয়। এদিকে সঞ্জয় রায়ের উচ্চ আদালতে আপিলের প্রস্তুতি ইতিমধ্যেই শুরু হয়েছে। এ ক্ষেত্রে কলকাতা হাইকোর্টে নতুন করে শুনানি হবে এবং আদালত সেখানেও প্রমাণ ও আইনগত দিক বিবেচনা করে সিদ্ধান্ত নেবে।